เก็บตกการเงิน
ครม.ไฟเขียวเพิ่มตำแหน่งผู้ช่วยปลัดกระทรวง
13 มิ.ย. 2555

ครม.ไฟเขียวเพิ่มตำแหน่งผู้ช่วยปลัดกระทรวง 
นายอนุสรณ์ เอี่ยมสะอาด รองโฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) มีมติอนุมัติให้กำหนดตำแหน่งผู้ช่วยปลัดกระทรวง (ตำแหน่งนักบริหารระดับต้น) ทำหน้าที่เป็นผู้ช่วยสั่งหรือปฏิบัติงานตามคำสั่งปลัดกระทรวง ตามข้อเสนอของสำนักงาน ก.พ.
ทั้งนี้ การกำหนดตำแหน่งดังกล่าว เป็นผลจากการปฏิรูประบบราชการปี 2545 ที่กำหนดให้รองปลัดกระทรวงทำหน้าที่เป็นหัวหน้ากลุ่มงานหรือคลัสเตอร์ ทำให้รองปลัดกระทรวงทำงานไม่เต็มที่ จำเป็นต้องมีตำแหน่งผู้ช่วยปลัดกระทรวงเพื่อทำหน้าที่ช่วยงานปลัดกระทรวงในการประสานงานกับรัฐมนตรีเจ้ากระทรวง และประสานงานในส่วนราชการ และตาม พ.ร.บ.ระเบียบข้าราชการพลเรือน พ.ศ. 2551 เป็นระดับตำแหน่งที่เทียบเท่ากับตำแหน่งข้าราชการ ระดับ 9 
นอกจากนี้ ครม.มีมติอนุมัติงบ 207 ล้านบาท เพื่อเป็นงบประมาณสำหรับบรรจุนักเรียนทุนรัฐบาล 3 สายงาน ได้แก่ แพทย์ ทันตแพทย์และเภสัชกร เข้ารับตำแหน่งเพิ่มใหม่ 2,145 อัตรา โดยให้กระทรวงสาธารณสุขจัดสรรงบปี 2555 มาเป็นค่าใช้จ่าย 50 ล้านบาท และอนุมัติงบกลางปี 2555 มาจ่ายในส่วนที่เหลือ 157 ล้านบาท